
Anexa 1 
Memoriu
privind necesitatea, oportunitatea și potențialul economic al proiectului

„Curcubeul multiculturalității în zona Timiș Torontal Bârzava”

Proiectul își propune să contribuie la promovarea caracterului multietnic, de conviețuire și toleranță, păstrarea datinilor, obiceiurilor, tradițiilor și a culturii pentru fiecare minoritate existentă în teritoriul G.A.L. Timiș Torontal Bârzava.

Obiectivul propus îl reprezintă realizarea unor activități care să pună în valoare caracterul multietnic, multicultural al teritoriului G.A.L. Timiș Torontal Bârzava.

Specificul regiunii istorice Banat din care face parte și teritoriul GAL Asociația Timiș Torontal Bârzava îl reprezintă structura multietnică a populației, multiculturalismul și multilingvismul. Astfel în cele 19 UAT, conform recensământului din 2011, alături de români conviețuiesc alte 11 etnii astfel : maghiari – 6,09%, romi – 3,44%, ucraineni – 0,71%, germani – 1,43%, sârbi – 1,56%, slovaci – 0,98%, bulgari – 1,14%, croați – 0,11%, italieni – 0,01%, cehi – 0,04% și alte etnii – 0,03% ( SURSA - Populatia-stabila-dupa-etnie-judete-municipii-orase-comune-RPL-2011 ). De-asemeni nu există probleme interetnice, fiecare minoritate păstrându-și datinile, obiceiurile, tradițiile și cultura. 

Necesitatea investiției constă în aceea că Uniunea Europeană acordă o  deosebită atenție grupurilor etnice conlocuitoare și integrării acestora în populația majoritară și sprijină activ implicarea tuturor minorităților în viața culturală și civică a comunităților.

Oportunitatea proiectului rezultă din posibilitatea de a accesa fonduri nerambursabile pentru păstrarea patrimoniului cultural, pentru a se pune în valoare caracterul multietnic, multicultural și multilingvistic al teritoriului GAL Timiș Torontal Bârzava, pentru a oferi suport în păstrarea datinilor, obiceiurilor, tradiției și culturii minorităților.

Potențialul economic al proiectului rezulta din reducerea efortului bugetar local pentru realizarea de activități cu caracter cultural.

Întocmit
Laurențiu Giorici

